# Paloma Martín Martín

Paloma Martín Martín (Madrid, 8 d'agost de 1970) és una política espanyola, consellera de Medi Ambient, Ordenació del Territori i Sostenibilitat del Govern de la Comunitat de Madrid des de 2019. Va ser diputada a la sisena, setena i vuitena legislatures de l'Assemblea de Madrid dins del Grup Parlamentari Popular.

## Biografia

Nascuda l'8 d'agost de 1970 a Madrid, es va llicenciar en dret per la Universitat Complutense de Madrid (UCM).
Inclosa al número 23 de la llista del Partit Popular (PP) per a les eleccions a l'Assemblea de Madrid de maig de 2003 encapçalada per Esperanza Aguirre, va ser elegida diputada de la sisena legislatura del parlament regional. Martín, que va repetir lloc a la llista a les eleccions a l'Assemblea de Madrid d'octubre de 2003, va renovar llavors el seu escó de diputada. Va concórrer a les eleccions autonòmiques de maig de 2007 al número 27 de la llista del PP.
Elegida diputada, no obstant això, va ser substituïda per Alicia Delibes Liniers. El juliol de 2007 va ser nomenada directora-gerent de l'Institut Madrileny del Menor i la Família (IMMF). Va cessar el 2011.
Es va doctorar el 2011 per la Universitat Rei Joan Carles (URJC) amb la lectura de La protección jurídica del menor no acompañado en la Unión Europea y en España (1990-2010).
Va exercir el càrrec de directora general d'Ordenació i Inspecció dins de la Conselleria de Sanitat de la Comunitat de Madrid entre 2011 i 2014.
El gener de 2015 va ser nomenada viceconsellera d'Ordenació Sanitària, en substitució de Belén Prado. Va ser número 15 de la llista del PP per a les eleccions al Congrés dels Diputats d'abril de 2019 a Madrid.
L'agost de 2019, Martín, que treballaba com a directora a la consultora Deloitte, va ser nomenada consellera de Medi Ambient, Ordenació del Territori i Sostenibilitat del Govern de la Comunitat de Madrid presidit per Isabel Díaz Ayuso.

## Referències

* 1 2 3 «Ilma. Sra. Dª. Paloma Martín Martín». Assemblea de Madrid, 08-03-2016. Arxivat de l'original el 2016-03-08. [Consulta: 4 desembre 2019].
* 1 2 Madridiario. «Paloma Martín: “El entorno familiar es el más adecuado para que crezcan los niños”» (en castellà). [Consulta: 4 desembre 2019].
* 1 2 3 4 «Díaz Ayuso elige a Paloma Martín como consejera de Medio Ambiente» (en castellà). La Vanguardia, 19-08-2019. [Consulta: 4 desembre 2019].
* ↑ Junta Electoral Provincial de Madrid: «Elecciones a la Asamblea de Madrid de 2003. Candidaturas proclamadas». Boletín Oficial de la Comunidad de Madrid, 100, 20-04-2003, pàg. 42-62. ISSN: 1989-4791.
* ↑ Junta Electoral Provincial de Madrid: «Elecciones a la Asamblea de Madrid 2003. Candidaturas proclamadas». Boletín Oficial de la Comunidad de Madrid, 231, 27-09-2003, pàg. 6-28. ISSN: 1989-4791.
* ↑ Junta Electoral Provincial de Madrid: «Elecciones a la Asamblea de Madrid 2007. Candidaturas proclamadas». Boletín Oficial de la Comunidad de Madrid, 102, 01-05-2007, pàg. 92-112. ISSN: 1989-4791.
* ↑ «Promesa o juramento ante el Pleno de la Asamblea de Madrid, de fecha 19 de julio de 2007, por el que adquiere la plena condición de Diputada de la Asamblea la Ilma S.ª D.ª Alicia Delibes Liniers, del Grupo Parlamentario Popular, en sustitución por renuncia de la Ilma. S.ª D.ª Paloma Martín Martín». Boletín Oficial de la Asamblea de Madrid, 11, 26-07-2007, pàg. 199. Arxivat de l'original el 2019-03-30 [Consulta: 4 desembre 2019].
* ↑ «Diputados de la VIII Legislatura». Assemblea de Madrid. Arxivat de l'original el 2016-03-08. [Consulta: 4 desembre 2019].
* ↑ «La diputada regional del PP Paloma Martín, nombrada directora gerente del Instituto Madrileño del Menor y la Familia». Europa Press, 12-07-2007. [Consulta: 4 desembre 2019].
* 1 2 3 «Paloma Martín, nueva viceconsejera de Ordenación Sanitaria» (en castellà). Redacción Médica, 22-01-2015. [Consulta: 4 desembre 2019].
* ↑ «Paloma Martín Martín» (en castellà). [Consulta: 4 desembre 2019].